《哭陈元麒》
元代·陈旅

阿麒能读书，八岁贡京国。翱翔公卿间，声誉颇籍籍。

我家越山南，汝家越山北。及我官桥门，见汝长五尺。

翩翩丹穴雏，五采作毛翮。昆崙上瑶树，上有实可食。

汝胡不此留，而去不可即。乃翁携汝来，为汝头尽白。

辛苦携骨归，江蓠黯愁夕。可怜东门吴，任达乃彊释。

作者简介：（1288—1343）元兴化莆田人，字众仲。幼孤，笃志于学，不以生业为务。以荐为闽海儒学官。游京师，虞集见其文，称其博学多闻。荐除国子助教。出为江浙儒学副提举。顺帝至正初，累官国子监丞卒。有《安雅堂集》。